
Zaštićena oznaka porijekla Podgorički subregion

	Datum prijema (DD/MM/GGGG) (popunjava nadležna institucija)
	

	Broj stranica (max. 5 uključujući ovu stranicu)
	5 (pet)

	Jezik na kojem se podnosi zahtjev* 
	crnogorski

	Djelovodni broj (popunjava nadležna institucija)
	

	
	

	Podnosilac Zahtjeva
	

	Ime fizičkog lica ili naziv pravnog lica 
	Udruženje proizvođača grožđa, vina i alkoholnih pića sa geografskom oznakom i oznakom porijekla Podgoričkog subregiona

	Puna adresa (naziv ulice i broj, mjesto/grad i poštanski broj, država)
	Bul. Šarla de Gola br.2, 81000 Podgorica, Crna Gora

	Pravni status, veličina i sastav (u slučaju pravnog lica)
	NVO

	Državljanstvo*
	

	Telefon, faks, e-mail 
	+38267300335

	
	

	Posrednik*
	

	Država*
	Crna Gora

	Nadležno kontrolno tijelo* 
	Ministarstvo poljoprivrede, šumarstva i vodoprivrede Crne Gore
Direktorat za poljoprivredu

	Puna adresa (naziv ulice i broj, mjesto/grad i poštanski broj, država)*
	Rimski trg br. 46
81000 Podgorica
Crna Gora

	Telefon, faks, e-mail* 
	Tel. +382 20 234 105

	Naziv oznake za registraciju 
	Podgorički subregion

	Vrsta oznake 
	oznaka porijekla* 
	Zaštićena oznaka porijekla

	
	geografska oznaka*
	

	Tradicionalni izraz koji se navodi uz naziv oznake porijekla ili geografske oznake
	

	
	

	Vrsta proizvoda od grožđa
	[bookmark: _GoBack]vino, vino od prezrelog grožđa, likersko vino, pjenušavo vino 

	
	

	Opis proizvoda (analitička i organoleptička svojstva i sortni sastav) 
Karakteristike vina prema boji
Vina iz Podgoričkog subregiona imaju različite senzorne profile u zavisnosti od boje i sortne strukture vina, što odražava bogatstvo sortimenta vinove loze u ovom području.
Bijela vina
Bijela vina uglavnom karakteriše svijetložuta do zlatnožuta boja, često sa zelenkastim odsjajima. Odlikuju se svježim, aromatičnim i dobro izbalansiranim profilom, pri čemu umjerena do viša kiselost doprinosi njihovoj svježini i živosti. Tipični aromatski opisi uključuju citrusno voće, breskvu, krušku, kajsiju, tropsko voće i cvjetne note poput zove i bagrema, često upotpunjene suptilnim mineralnim i biljnim nijansama. Ova vina su pretežno srednjeg do punog tijela i kreću se od suvih do poluslatkih stilova, pri čemu slađi primjeri pokazuju veći sadržaj ekstrakta i izraženiju punoću.
Roze vina
Roze vina imaju nijansu od blijedoružičaste, boje lososa do intenzivno ružičaste, a povremeno mogu imati i blijede ciglastocrvene nijanse. Odlikuju se elegancijom, svježinom i izraženim voćnim karakterom. Aromatskim profilom dominira crveno bobičasto voće, uključujući jagodu, malinu, ribizlu i šumsko voće, često praćeno cvjetnim notama divlje ruže i nagovještajima kajsije ili lubenice. Ova vina su uglavnom laganog do srednjeg tijela, živahne kiselosti, meke teksture i harmoničnog ukusa, što im daje osvježavajući i pristupačan stil.
Crvena vina
Crvena vina imaju nijansu od rubincrvene do duboke tamnocrvene, sa ljubičastim odsjajima. U odnosu na bijela i roze vina, uglavnom pokazuju izraženiju strukturu, koncentraciju i kompleksnost. Aromatskim profilom dominiraju tamno i crveno voće, poput trešnje, kupine, crne ribizle, šljive, borovnice i šumskog voća, upotpunjeno notama čokolade, kafe, vanile, duvana, bibera i hrasta kod vina koja su odležavala u drvenim sudovima. Ova vina su najčešće srednjeg do punog tijela, sa umjerenim do izraženim taninima, uravnoteženom kiselošću i dugim, postojanim završetkom. Mnogi stilovi, naročito oni zasnovani na sorti Vranac, pokazuju značajan potencijal za odležavanje.
Vino od prezrelog grožđa 
Vino od prezrelog grožđa iz Podgoričkog subregiona je slatko, mirno vino koje se odlikuje višim sadržajem alkohola (~15,00 % vol.), veoma visokim sadržajem ekstrakta (~30g/l) i neprovrelog šećera  (~ 64,5 g/l), što mu daje izuzetnu punoću i vrlo bogat i zaokružen buke. U senzornom profilu prepliću se mirisi i ukusi čokolade, kafe, suve višnje, smokve i suvog crnog grožđa. Ima veoma upečatljivu i toplu čokoladnu završnicu.
Likerska vina
Likerska vina iz Podgoričkog subregiona odlikuju se visokim sadržajem alkohola (15–22%vol.), visokim sadržajem zaostalog šećera i ekstrakta, što im daje izraženu punoću, koncentraciju i aromatsku kompleksnost. Ova vina imaju harmoničan odnos slasti i kisjelosti, i veoma dobro strukturiran senzorni profil.
· Likersko vino Chardonnay karakteriše slamnatožuta boja i kompleksan mirisni profil zrelih, razvijenih voćnih aroma, koji pruža bogatstvo i eleganciju.
· Likersko roze vino Kratošija–Vranac odlikuju harmonične arome i ukusi trešnje i šumskog voća, uz uravnoteženo prožimanje slasti i kiselosti koje doprinosi svježini i pitkosti.
· Likersko vino Vranac je uravnoteženo crveno likersko vino sa izraženom aromom trešnje, koje objedinjuje slast, strukturu i sortni karakter.
· Likersko vino Syrah odlikuje bogat i zaokružen mirisni profil sa notama čokolade, suve trešnje i šljive, pružajući izuzetnu dubinu, kompleksnost i dugotrajan završetak.
U cjelini, ova likerska vina predstavljaju premium stilove slatkih vina, koje odlikuje visoka koncentracija, izražena aromatičnost i dobra ravnoteža između slasti, alkohola i kiselosti, ističući specifičan karakter sorti vinove loze koje se uzgajaju u Podgoričkom subregionu.
Pjenušava vina
Kvalitetna pjenušava vina iz Podgoričkog subregiona odlikuju se svježinom, elegancijom i dobro uravnoteženom strukturom. Za proizvodnju bijelih stilova najčešće se koriste sorte Krstač i Chardonnay, dok se za roze stilove koriste sorte vinove loze sa crnom pokožicom. Ova vina odlikuju se postojanim i finim mjehurićima, koji doprinose njihovoj živosti i osvježavajućem karakteru na nepcu.
· Bijela pjenušava vina (Brut / Extra Dry) imaju boju od slamnatožute do zlatne, nježne voćne arome i uravnotežen ukus, uz osvježavajuću kiselost i umjerenu postojanost aroma.
· Bijela pjenušava vina (Dry / Semi-Dry) su kristalno bistra, žuto-slamnate boje sa zlatnim odsjajima, sa suptilnim notama zelene jabuke, izraženom svježinom i skladnim, pitkim karakterom.
· Roze pjenušava vina (Dry / Semi-Dry / Sweet) odlikuju se svijetloružičastom bojom, kristalnom bistrinom i nježnim aromama maline, uz živahan, svjež i elegantan senzorni profil.
U cjelini, ova pjenušava vina objedinjuju finu perlažu, svježinu i izraženu voćnost, dajući živahna i rafinirana vina koja odražavaju prepoznatljive karakteristike Podgoričkog subregiona.


	  Posebni enološki postupci (neobavezno)
	

	  Razgraničenje geografskog proizvodnog područja 
Subregion obuhvata sljedeće vinogradarske oaze: Vinogradarsku oazu Lužnica, Vinogradarsku oazu Pelev Brijeg, Vinogradarsku oazu Klopot, Vinogradarsku oazu Trimojevići i Vinogradarsku oazu Bratonožići.
Katastarske opštine koje pripadaju Podgoričkom subregionu su: Beri, Bijelo Polje, Bioče, Blizna, Brežine, Budza, Buronje, Cerovica, Cijevna, Crnci, Cvilin, Dajbabe, Dinoša, Doljani, Donja Gorica, Donji Kokoti, Donji Zatrijebač, Draževina, Đurkovići, Farmaci, Fundaci, Goljemadi, Golubovci, Gornji Zatrijebač, Gostilj, Gradac, Grbavci, Gruda, Hoti, Klopot, Liješnje, Lutovo, Mahala, Masline, Mataguži, Mrke, Prelev Brijeg, Podgorica I, Podgorica II, Podgorica III, Progonovići, Radeća, Rijeka, Rogami, Stanjevića Rupa, Stari Trabojin, Tološi, Trmanje, Ubli, Velje Brdo, Vranj, Vranjina, Vrbica, Vuksanlekići i opštine Tuzi i Zeta.

	  Maksimalni prinos po hektaru
3000–4000 čokota po hektaru – max. 3.5 kg/čokotu, odnosno 14 t/ha;
Više od 4000 čokota po hektaru – max. 3.0 kg/čokotu, odnosno 15 t/ha.
Randman
Max. 60% za bijelo/roze vino i max. 70% za crveno vino.


	   Glavne sorte vinove loze upotrijebljene u proizvodnji
Krstač, Žižak, Chardonnay, Sauvignon, Pinot Blanc, Malvasia, White Muscat, Vranac, Kratošija, Cabernet Sauvignon, Muscat Hamburg, Merlot, Syrah, Marselan, Sangiovese, Petit Verdot, Grenache. 

	   Povezanost s geografskim područjem (opisati poseban kvalitet  proizvoda, ugled i dr. karakt. koje se mogu  pripisati tom geog. porijeklu)
U doba Ilirske države na tlu današnje Crne Gore, vinova loza se gajila na obalama Skadarskog jezera. Organizovaniji rad na vinogradarstvu Crne Gore počeo je u vrijeme vladavine Kralja Nikole (1860 – 1918).koji uvodi egulative u proizvoddnji grožđa i vina.. U tom periodu Crna Gora ima 1145 ha vinograda sa kalemljenom lozom i prve specijalizovane zemljoradničke vinogradarsko-vinarske zadruge otvorene 1911. godine. Period poslije II svjetskog rata karakteriše dosta usporeno podizanje vinograda u Crnoj Gori. 
Akademik Marko Ulićević u “Prilog rejonizaciji vinogrdarstva u Crnoj Gori” 1959. navodi da Titogradsko vinogorje obuhvata vinogradarske krajeve opština Titograd I Danilovgrad kao I katastarske opštine Povija, Bogetići, Drenovštica i Milojevići, iz opštine Nikšić. Akadmik ističe da su mnogi zasadi u okolini Titograda veoma stari tako da niko od savremenika ne zna kad su posađeni. U vrijeme oslobođenja Podgorice od Turaka pod vinogradima je bila čitava površina od grada do Doljana. Glavna sorta ovog vinogorja je Kratošija koja ima više tipova sa različitim nazivima. Ova sorta zauzimala je oko 80%. Druga sorta po zastupljenosti  sa oko 10% je bijeli krstač. Njega srazmjerno najviše ima u Doljanima I Berima I on je specifična sorta ovog vinogorja. Vranac nije bio puno zastupljen u starom sortimentu ovog vinogorja. Međutim u posljeratnim zasadima u okviru Poljoprivrednog dobra “Kruševac” I “Vinogradar”, Vranac je pokazao veoma dobre rezultate. Prekretnica u daljem razvoju crnogorskog vinogradarstva bila je realizacija projekta “Ćemovsko polje “(1977-1982). Tim projektom Crna Gora je dobila 1500 ha vinograda kao i moderan Vinarski podrum, kapaciteta 2000 vagona koji su dodijeljeni kompaniji “13. Jul Plantaže”. 
Danas agroekološki uslovi u subregionu Podgorica izuzetno su povoljni daju odličan kvalitet grožđa koje se uz savremenu tehnologiju prerade pretače u vina vrhunskog kvaliteta. 
U subregionu Podgorica dominiraju sledeći tipovi zemljišta:
 - crvenica - it. terra rossa – rasprostire se na približno polovini površine subregiona, 
 - smeđa zemljišta (kambisoli) – zastupljeni su na više od trećine cjelokupne površine (zajedno sa crvenicom ova dva tipa zemljišta pokrivaju 82 % površine subregiona), 
 - crnica (kalkomelanosol) prekriva 9% površine subregiona,
 - aluvijalna zemljišta zauzimaju 5% površine subregiona, i
-  rendzine i glejna zemljišta (euglej) zauzimaju manje, neznatne  površine.
Podgorički subregion je vinogradarsko područje pretežno niske nadmorske visine. Visine od 0 do 100 m obuhvataju 50,84% površine pod vinogradima. Najveći dio područja nalazi se na nadmorskim visinama do 50 m, zatim od 50 do 100 m, odnosno od 100 do 200 m. Uopšteno, nadmorska visina u najvećem dijelu subregiona nema značajan uticaj na klimatske parametre.
Zbog pretežno ravničarskog terena, u Podgoričkom subregionu dominiraju blagi nagibi do 10%, koji zauzimaju gotovo polovinu površine, zatim nagibi od 10 do 20%. Nagibi od 20–30%, 30–40% i preko 40% zajedno obuhvataju 32,72% površine subregiona. Teren ima različite ekspozicije, ali južne, koje su najzastupljenije, jugoistočne, jugozapadne i zapadne ekspozicije obuhvataju 55,37% površine.
Srеdnjа tеmpеrаturа vаzduhа subregiona Podgorica (met. stanice u Podgorici i Golubovcima) je najniža u јаnuаru (5,7ºC u Golubovcima i 6,6ºC u Podgorici) a najvišа tоkоm avgusta mjeseca (26,9ºC u Golubovcima i 27,5ºC u Podgorici). Srеdnjа mjеsеčnа tеmpеrаturа u tоku sеptеmbrа (kаdа vеćinа sоrti ulаzi u fеnоlоšku fаzu šаrkа ili grоžđе zri) u pomenutim meteorološkim stanicama je između 21,8ºC u Golubovcima i 22,4 ºC u Podgorici, što je povoljno za sazrijevanje grožđa. 
Podaci o srednjim mjesečnim temperaturama u najhladnijim mjesecima ukazuju da subregion Podgorica ima blage zime. Pored toga, zbog uticaja toplog vazduha koji sa Jadranskog mora prodire dolinom rijeke Bojane i preko Skadarskog jezera, ljetnji mjeseci imaju višu srednju temperaturu vazduha, kao i jesenji mjeseci. Generalno gledno, subregion Podgorica ima optimalne srednje temperature vazduha za odvijanje cvjetanja, porast lastara i obrazovanja okaca vinove loze, kao i za sazrijevanje grožđa.
U subregionu Podgorica je dominantan uticaj djelimično izmjenjene mediteranske klime, sa nejednakim rasporedom padavina tokom godine, gdje su veće količine padavina tokom hladnijih mjeseci. Srеdnjа mjеsеčnа sumа pаdаvinа subregiona је nајmаnjа tоkоm jula mjeseca 31,3 mm (met. stanica u Podgorici) i 28,1 mm (met. stanica u Golubovcima) kada se javlja izraženi minimum padavina. Naјvеćа suma padavina je krajem jeseni i početkom zime, odnosno tоkоm novembra mjeseca, i to 258,9 mm u Podgorici i 234,6 mm u Golubovcima. 
Subregion Podgorica ima dovoljno sunčeve svjetlosti koja je neophodna lišću vinove loze za obavljanje fotosinteze. U okviru ovog vinogradarskog područja postoje svjetlosni uslovi za normalan rast vinove loze, cvjetanje, oplodnju i sazrijevanje grožđa odgovarajućeg kvaliteta, kao i za postizanje odlične rodnosti okaca vinove loze. Geografski položaj Podgoričkog subregiona okruženost planinskim masivima i blizina Skadarskog jezera, klimatski faktori, karakteristike zemljišta i orografske karakteristike terena, uslovili su formiranje mezo i mikroklimatskih uslova koji značajno ispoljavaju uticaj na kvalitet proizvedenog vina i čine ga specifičnim i prepoznatljivim za područje odakle potiču. 
Vrijednost heliotermikog indeksa, indeksa suše i indeksa svježine noći ukazuju da u okviru Podgoričkog subregiona postoje specifini klimatski uslovi koji su povoljni za gajenje vinove loze i imaju izuzetno pozitivan uticaj na kvalitet proizvedenog grožđa. Doprinose dostizanju uravnoteženog odnosa sadržaja i strukture kiselina i šećera i aromarskog kompleksa kod bijelih vinskih sorti, a kod crvenih doprinose formiranju zrelih tanina i dobre obojenosti pokožice i postizanju fenolne zrelosti uz povoljan osnos šećera i kiselina. Crvena vina su bogata ekstraktom, intenzivno obojena, puna i harmonična i imaju visok potencijal za odležavanje. 
Količina i raspored padavina omogućavaju umjeren porast mlade loze, dobru oplodnju i pravilno sazrijevanje uz pravilan raspored nakupljanja šećera kao i razgradnju kiselina. Pravilan izbor i vrijeme primjene specifinih ampelotehničkih mjera (u skladu sa sortom i meteorološkim uslovima godine), doprinose proizvodnji visokokvalitetnog grožđa. 
Proređivanjem i pravilnim pozicioniranjem lastara u prostoru i, po potrebi, primjenom defolijacije u razliitim fenofazama stvaraju se specifini mikroklimatski uslovi u zoni grozdova i utiče se na visinu prinosa, krupnoću bobice, obojenost, fenolni profil bobice, sadržaj šećera i kiselina. 
Adekvatna opremljenost vinarije omogućuje primenu savremenih postupaka za preradu grožđa i njegu proizvedenog vina. Savremeni zasadi velike gustine sadnje, u kombinaciji sa preciznim upravljanjem lisnom masom, štite grožđe od ožegotina izazvanih sunčevim zračenjem. U proizvodnji vina se nastoji da se postojeće specifičnosti i autentičnost podneblja što vernije pretoče i očuvaju u vinu.  
Posljednjih godina, usljed klimatskih promjena, došlo je do pomjeranja termina berbe. Usljed ubrzane fotosinteze i povećanja prosječnih temperatura, cvjetanje i berba počinju ranije. Takođe, dolazi do brzog nakupljanja šećera u grožđu, što uslovljava proizvodnju vina sa većim sadržajem alkohola.
Ekstremno visoke temperature i refleksija toplote sa šljunkovitog zemljišta podstiču ubrzano nakupljanje šećera i potpunu fenolnu zrelost kod kasnih sorti, poput Vranca. Dobijena vina su robusna, bogata ekstraktom, sa baršunastim i mekanim taninima i visokim sadržajem alkohola, a strukturno se razlikuju od vina proizvedenih u hladnijim planinskim područjima.


	Veća ili manja geografska cjelina (neobavezno)
	Nazivi sljedećih užih geografskih područja mogu se navoditi na etiketi:
Vinogradarska oaza Lužnica, Vinogradarska oaza Pelev Brijeg, Vinogradarska oaza Klopot, Vinogradarska oaza Trimojevići, Vinogradarska oaza Bratonožići i:
Beri, Bioče, Blizna, Brežine, Budza, Buronje, Cerovica, Cijevna, Crnci, Cvilin, Dajbabe, Dinoša, Doljani, Donja Gorica, Donji Kokoti, Donji Zatrijebač, Draževina, Đurkovići, Farmaci, Fundina, Goljemadi, Golubovci, Gornji Zatrijebač, Gostilj, Gradac, Grbavci, Gruda, Hoti, Klopot, Liješnje, Lutovo, Mahala, Masline, Mataguži, Mrke, Prelev Brijeg, Progonovići, Radeća, Rijeka, Rogami, Stanjevića Rupa, Stari Trabojin, Tološi, Trmanje, Tuzi, Ubli, Velje Brdo, Vranj, Vranjina, Vrbica, Vukovci, Vuksanlekići i Zeta. 
 

	Dodatni objektivni zahtjevi i uslovi Udruženja, koje će koristiti zaštićenu oznaku (neobavezno)
	U skladu sa odredbama Zakona o vinu, dozvoljeno je da vina imaju stvarni sadržaj alkohola veći od 15 % vol.
Ograničenja u pogledu stavljanja vina na tržište:
Vino sa zaštićenom oznakom porijekla proizvedeno primjenom postupka „odležano u drvenom buretu“, „barik“ ili „barrique“ može se staviti u promet najranije 01. aprila druge godine nakon godine berbe.
Dozvoljena je upotreba tradicionalnih izraza „arhivsko vino“, „rezerva“ i „probirna berba“.
Dozvoljene su sljedeće vrste boca:
a) Staklena flaša zapremina 0.75 L zatvorena plutanim čepom
b) Staklena flaša zapremina 0.75 L zatvorena navojnim čepom
c) Staklena flaša zapremine 0.5 L zatvorena plutanim čepom
d) Staklena flaša zapremine 0.5 L zatvorena navojnim čepom
e) Staklena flaša zapremine 0.375 L zatvorena plutanim čepom
f) Staklena flaša zapremine 0.375 L zatvorena navojnim čepom
g) Staklene flaše zapremine 0.187 L sa navojnim čepom
h) Staklena flaša zapremine 1 L zatvorena navojnim čepom
i) Crnogorska OKA – staklena flaša zapremine 1.5L zatvorena plutanim čepom
j) Magnum flaše 3L zatvorena plutanim čepom
Termin „Pro Corde“ dozvoljeno je navesti na etiketi pod sljedećim uslovima:
Vino se proizvodi od grožđa koje potiče sa parcela namijenjenih za ovu vrstu vina. Berba je probirna i obavlja se u fazi pune tehnološke i fiziloške zrelosti. Tokom alkoholne fermentaije vino se na prirodan način obogaćuje proantocijanidolima primenom tradicionalne recepture.  Sadržaj fenolnih materija, izraženih kao galna kiselina u vinu  je min. 3.500 mg/l.


	Upućivanje na objavu Specifikacije proizvoda
	www.minpolj.gov.me




Page 3 of 6

